laion/Wikipedia-Exotic huggingface dataset:
מכבי עירוני קריית אתא ביאליק

מכבי אתא ביאליק היא קבוצת כדורגל מאוחדת מהערים קריית ביאליק וקריית אתא, אשר משחקת בליגה א'. הקבוצה הוקמה בשנת 2020 לאחר איחוד בין 2 הקבוצות מכבי עירוני קריית אתא ומכבי צור שלום (ביאליק). ערך מורחב – מכבי צור שלום הקבוצה הוקמה ב-1972 והייתה במשך שנים ארוכות בליגות הנמוכות, אך בסוף שנות ה-90 החלה לטפס במעלה הליגות והעפילה 3 ליגות ב-6 עונות, כאשר בשנת 2005 הגיעה עד לליגה הארצית, אך ירדה תוך זמן קצר חזרה לליגה א' עקב חוסר במגרש ביתי ראוי לליגות היותר גבוהות. בעונת 2008/2009 ייצגה צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מן הליגות הנמוכות. ערך מורחב – מכבי עירוני קריית אתא הקבוצה הוקמה בשנת 2000, על חורבותיה של קבוצה אחרת בשם מכבי עכו שהוקמה בשנות ה-70. לאורך שנים ארוכות טענו אנשי מכבי עכו כי העירייה מפלה אותם לרעה מול יריבתם העירונית הפועל עכו שקיבלה יותר תקציבים ומעמד. בשנת 2000 החליט יו"ר מכבי עכו להעביר את הקבוצה מעכו לקריית אתא וכך הפכה הקבוצה למכבי עירוני קריית אתא, וזאת לאחר שהפועל קריית אתא שייצגה את העיר עד אז התפרקה בשנת 1999. הקבוצה תפסה את מקומה של הקבוצה המקורית ושיחק בליגה הלאומית, אך נשרה בסיום העונה לליגה הארצית, ולאחר מכן לליגה א'. ב-27 ביולי 2020, הקבוצה התאחדה עם מכבי עירוני קריית אתא. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק, ובהמשך נקראה מכבי אתא ביאליק. מכבי עירוני קריית אתא ביאליק, ברשת החברתית פייסבוק מכבי עירוני קריית אתא ביאליק באתר ההתאחדות לכדורגל בישראל איחוד היסטורי בין הקבוצות מכבי צור שלום ומכבי קריית אתא הוליד קבוצה משותפת, באתר חיפה קריות, 27 ביולי 2020
עדין

האם התכוונתם ל... עדינות (אנ') עידון – ראו תחכום (אנ') אישים: גלעד עדין – עיתונאי ועורך חדשות ישראלי דקל עדין – שחקן מתן עדין – טייס וקצין בחיל האוויר הישראלי עדיני אדין
נתנאל בייקון

נתנאל בייקון (באנגלית: Nathaniel Bacon‏; 1585 – 1627) היה צייר ובעל אדמות מקולפורד, סופוק, אנגליה. רק תשעה מציוריו של בייקון שרדו. הוא היה ידוע במיוחד בזכות סצינות המטבח והשוק שלו, המאופיינות על ידי תיאורי טבע דומם של ירקות ופירות גדולים, מלווים לעיתים קרובות במשרתת, הידועה ביותר היא "המשרתת עם טבע דומם של ירקות ופירות" (Tate Gallery London ). נטייה זו לסצינות מטבח או שוק נפוצה הרבה יותר בקרב ציירים הולנדים ופלמיים, כמו יואכים ביקלאר, או מדור מאוחר יותר, פיטר קורנליש ואן רייק. בייקון מוכר כצייר הנוף הבריטי הידוע הראשון, וגם צייר דיוקן עצמי ומספר דיוקנאות אחרים. הוא קיבל תואר אביר בשנת 1625, לכבוד הכתרת צ'ארלס הראשון. הוא היה בנו של סר ניקולס בייקון, ברונט הראשון. בשנת 1613 התחתן בייקון עם ג'יין, אלמנתו של סר ויליאם קורנוואליס, ואמו של פרידריך קורנוואליס, הברון הראשון מקורנוואליס. בייקון נפטר בקולפורד הול בגיל 42. הוא נקבר שם ב -1 ביולי 1627. בתם, ג'יין, בת שלוש שנים, נפטרה באותה שנה והיא קבורה לצד אביה. רישומי קבורותיהם עוקבים זה אחר זה במרשם הקבורה של קהילת קלפורד. בתם אן בייקון התחתנה עם סר תומאס מיוטי בשנת 1639 אן בייקון, ליידי דרורי, הייתה אחותו, וייתכן שהייתה לו השפעה מסוימת על הסדרה של ציורים קטנים המקשטים את הארון של ליידי דרורי. בייקון מונצח בכנסיית סנט מרי בקולפורד באנדרטה של הפסל ניקולס סטון. ביוני 1628 אחיו של בייקון, סר אדמונד בייקון ראה את זה האנדרטה מיוצרת בבית המלאכה של סטון בלונדון. מדיה וקבצים בנושא נתנאל בייקון בוויקישיתוף Funerary monument, St Mary's Church, Culford, Suffolk Concise Dictionary of National Biography Smith, George, The dictionary of national biography : the concise dictionary, Oxford Univ. Press, 1979-82, ISBN 0-19-865301-8 Suffolk Churches, www.suffolkchurches.co.uk
צבי פרידלנדר

צבי (גרגוריו) פרידלנדר (נולד ב-27 בפברואר 1969) הוא רופא מומחה ברפואה פנימית ובמחלות ריאה, והוא המייסד והמנהל של מחלקה פנימית ד' בבית החולים הדסה עין כרם. במסגרת פעילותו באיגוד הישראלי לרפואת ריאות, שימש בין היתר כמזכיר האיגוד (2013–2019) ובשנת 2022 נבחר לעמוד בראשו. בנוסף, פרופ' פרידלנדר משמש כיו"ר ועדת הקבלה של הפקולטה לרפואה באוניברסיטה העברית החל משנת 2017. פרופ' פרידלנדר הוא חוקר בעל שם בינלאומי בתחום תאי הנויטרופילים ובעיקר תפקידם בסרטן, ובהמשך למחקריו הוא מייסד-שותף של חברת אימוניקס (Immunyx). במהלך שנת 2020, בזמן התפרצות מחלת נגיף קורונה 2019, מונה במקביל למנהל מחלקות פנימית וקורונה שונות בבית החולים, והיה לאחד ממנהלי המחלקות המובילים של המאבק בקורונה, וכן התראיין מספר פעמים רב בתקשורת בנושא זה. נולד בקליפורניה, ארצות הברית לרוסי וברטולד פרידלנדר ועלה ארצה לירושלים עם משפחתו כשהיה בן שבע. לאחר שירותו הצבאי (רס"ן מיל'), הוא החל את לימודי הרפואה באוניברסיטה העברית בירושלים, אותם סיים בהצטיינות בשנת 1998. במקביל, סיים בהצטיינות יתרה תואר מוסמך בביולוגיה התפתחותית ואימונולוגיה. הוא המשיך להתמחות ברפואה פנימית, ולאחר מכן התמחה במחלות ריאה, שניהם במרכז הרפואי הדסה עין כרם. בין השנים 2007–2009 התגורר עם משפחתו בארצות הברית במסגרת פוסט-דוקטורט, כחוקר במעבדה לאימונולוגיה ואימונותרפיה של לסרטן ריאות באוניברסיטת פנסילבניה. עם שובו ארצה, ייסד מעבדת מחקר מקבילה בפקולטה לרפואה של האוניברסיטה העברית, בעודו ממשיך לשמש כרופא בהדסה עין-כרם. החל משנת 2010 שימש כחבר ועד באיגוד הישראלי למחלות ריאה, ובין השנים 2013–2019 שימש כמזכיר האיגוד. משמש כמרכז נושא ועדת סל הבריאות באיגוד. בשנים שלאחר מכן היה המייסד והמנהל של מרכז הדסה ל-COPD ונזקי עישון, עד לשנת 2017. הוא משמש משנת 2015 כנציג ישראל בארגון העולמי לטיפול ב-COPD (Global Initiative for chronic Obstructive Lung disease – GOLD). בשנת 2016 מונה להקים ולעמוד בראשה של מחלקה פנימית חדשה בבית החולים, פנימית ד', תפקיד אותו הוא ממלא עד היום. בשנת 2017 מונה כיו"ר ועדת הקבלה ללימודי רפואה בפקולטה לרפואה. בשנת 2020 נבחר לרשימת "הרופאים הטובים ביותר בישראל" בתחום מחלות הריאה של הירחון "פורבס". באותה שנה, בשל התפרצות מחלת נגיף הקורונה, מונה להקים ולנהל לסירוגין את מחלקות הפנימית-קורונה שנפתחו במרכז הרפואי הדסה וניהל במקביל את המחלקה הפנימית ומחלקות הקורונה. בשנת 2022 נבחר ליו"ר האיגוד הישראלי לרפואת ריאות. על בסיס מחקריו בתחום הנאוטרופילים בשיתוף עם פרופ' צבי גרנות מהאוניברסיטה העברית הוקמה בשנת 2021 חברת Immunyx כחברת חממה שעוסקת בטיפול מכוון לנאוטרופילים במחלות דלקתיות וגידוליות. מתגורר בצור הדסה, נשוי לעלמה ואב לשלושה ילדים. פרופסור פרידלנדר באתר "דוקטורים" יניר מטווח עם יניר קוזין - 14.9.20, סרטון באתר יוטיוב (אורך: 15:29) שרון ואורי 05.03.21 | הממשלה טרם אישרה את התקנות להמשך פתיחת המשק, סרטון באתר יוטיוב (אורך: 1:01:05) ועדות הפקולטה לרפואה, באתר הפקולטה לרפואה, האוניברסיטה העברית "להטיף נגד חיסונים זה רוע" אמר פרופ' צבי פרידלנדר, באתר פייסבוק רופא בכיר מרגיע: "אנחנו לא קרובים כרגע לסף הספיקה", באתר מעריב אונליין, 15 באוגוסט 2021 התמודדות עם אסתמה (אסטמה), באתר פורטל נשימה פרופ' צבי פרידלנדר: מתלבטים אם להתקדם להנשמה בחולה הקשה, שנמנע מחיסון, באתר ערוץ החדשות הרפואיות של ישראל, ‏2022-02-08 דן לביא, "הייתה אהבה ממבט ראשון", באתר ישראל היום
מורו דה סאו פאולו

מורו דה סאו פאולו (בפורטוגזית: Morro de São Paulo, "הגבעה של פאולוס הקדוש"), היא עיירת נופש, אחת מחמישה כפרים באי טיניארה (Tinharé), השייך למדינת באהיה שבברזיל. ארבעת החופים של מורו דה סאו פאולו, שזכו לשמות "החוף הראשון", "החוף השני", "החוף השלישי" ו"החוף הרביעי", מהווים מוקד משיכה לתיירים מרחבי העולם. לכבוד התיירים מאורגנות מסיבות חוף, בעיקר בקיץ הברזילאי (מינואר עד הקרנבל). את האי טיניארה, ששטחו כ-400 קמ"ר, גילה בשנת 1531 הפורטוגלי מרטים אפונסו דה סוזה, ובשנת 1535 נוסדה העיירה מורו דה סאו פאולו בצפון האי. בשל מיקומו האסטרטגי בפתח מפרץ כל הקדושים (Baía de Todos os Santos), שער הכניסה לעיר סלוודור דה באהיה, סבל מהתקפות מצד אוניות צרפתיות והולנדיות. ב-1630 נבנתה באי מצודה כדי להגן מפני התקפות אלה. מאוחר יותר נבנתה כנסיית נוֹסָה סֶנְיוֹרָה דָה לוּז ("גבירתנו של האור") וכן מנזר. כמו כן יש באי מגדלור שנבנה בשנת 1855. ב-1992 הוקמה בשטחו שמורת טבע. התחבורה לעיר מתנהלת בים - בעיקר באמצעות מעבורת מסלבדור (שיט של 60 ק"מ) או ספינות קטמרן - או בטיסות רגילות בין נמל התעופה של סלבדור לבין המינחת המקומי. כלי הרכב היחידים הנעים באי הם טרקטורים, והם משמשים גם להסעת בני אדם. מדיה וקבצים בנושא מורו דה סאו פאולו בוויקישיתוף ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
יחסי ג'יבוטי–ספרד

יחסי ג'יבוטי–ספרד הם היחסים הדו-צדדיים והדיפלומטיים בין ג'יבוטי וספרד. היחסים המדיניים בין ג'יבוטי לספרד היו באופן מסורתי דלים אך לבביים. במגבלות אלו, ספרד תמיד ניסתה להיות פתוחה לבקשות לעזרה והכשרה. היא אף השתדלה למלא את הבקשות למחיקת חובות וכדומה, ובלבד שניתן היה לעשות זאת במסגרת רב-צדדית. מאידך, שיתוף הפעולה של שלטונות ג'יבוטי היה בעל ערך רב בהבטחת הצלחת המשימה שבוצעה על ידי כוחות הצבא הספרדיים במסגרת המאבק הבינלאומי בפירטיות באוקיינוס ההודי. בהקשר זה, למעלה מחמישים חיילים ספרדים מוצבים כיום בג'יבוטי - תחנת "אוריון" - במסגרת פעולות השליטה והלחימה נגד פירטיות בסומליה על בסיס החלטת האו"ם 1816. בנוסף, אונייה אחת או שתיים של הצי הספרדי - על פי תקופת השנה - משתתפות באופן קבוע בפעולות ימיות ומספקות ליווי לספינות של תוכנית המזון העולמית האחראית על חלוקת מזון בנמלים העיקריים של סומליה. הרשויות בג'יבוטי שיתפו פעולה בכל עת כדי להקל על עבודת המעקב האווירי ואספקת אספקה. היחסים המסחריים בין ספרד לג'יבוטי אינם משמעותיים במיוחד, אם כי חברות ספרדיות מתחילות למצוא הזדמנויות בג'יבוטי, בעיקר בתחום האנרגיות המתחדשות או מכרזים של המוסדות הפיננסיים הרב-צדדיים. הסחר הדו-צדדי מייצג פחות מ-0.1% מסך היצוא והיבוא הספרדי. בשנת 2012, ספרד ייצאה לג'יבוטי בשווי 7.39 מיליון דולר וייבאה בשווי 510,000 דולר. עם זאת, קיים פוטנציאל חשוב להשקעה של חברות ספרדיות בתחום האנרגיה המתחדשת, מכיוון שהמדינה התחייבה לשימוש ב-100% אנרגיה מתחדשת עד שנת 2020. ספרד הייתה רגישה להצעות של ביטול החוב הדו-צדדי של ג'יבוטי והפיכתו לתוכנית פיתוח אפשרית. בעניין זה, ספרד תמכה בכריתת הסכמי ארגון מחדש ומחיקת חובות לג'יבוטי במסגרת מועדון פריז. שיתוף הפעולה הספרדי עם ג'יבוטי הוא קטן מאוד מכיוון שמדינה זו מעולם לא נכללה בתוכנית אב כמדינה לשיתוף פעולה. בשנת 2011 הקצתה AECID סך של 500,000 אירו אשר נוהל באמצעות הצלב האדום ויוניצ"ף. ג'יבוטי מיוצגת בספרד באמצעות שגרירותה בפריז, צרפת. ספרד מיוצגת בג'יבוטי באמצעות שגרירותה באדיס אבבה, אתיופיה. Ficha de Yibuti Office of Diplomatic Information. Ministry of Foreign Affairs and Cooperation. Section: Political relations. Ficha de Yibuti Office of Diplomatic Information. Ministry of Foreign Affairs and Cooperation. Section: Economic relations. Ficha de Yibuti Office of Diplomatic Information. Ministry of Foreign Affairs and Cooperation. Section: Representation Data.
ז'נבייב דה פונטנה

ז'נבייב דה פונטנה (בצרפתית: Geneviève de Fontenay,‏ 30 באוגוסט 1932 – 1 באוגוסט 2023) הייתה נשיאת תחרות מיס צרפת. דה פונטנה נולדה במחוז מרת ומוזל שבצרפת כבכורה מבין עשרה ילדים, היא למדה מלונאות בשטרסבורג ולאחר מכן הוכשרה כקוסמטיקאית בפריז. היא עבדה תקופה כדוגמנית וב-1954 החלה לעבוד בארגון מיס צרפת, ב-1957 אף זכתה בעצמה בתחרות יופי בשם "מיס אלגנס". היא נישאה ללואי פוארו דה פונטנה, חבר הנהלת מיס צרפת. לאחר מותו של בעלה ב-1981 החלה לשמש כנשיאת התחרות. ב-2008 כאשר מיס צרפת ואלרי בג (צר') צולמה בתנוחות פרובוקטיביות, דה פונטנה עמדה על כך שהיא תחזיר את הכתר ותנושל מן התואר. ב-2010 מכרה את זיכיונה על מיס צרפת ואת התחרות עברה לנהל סילבי טלייה. ב-2011 הקימה תחרות יופי חדשה בשם "Miss Excellence France". ב-2012 שימשה כשופטת בתחרות "מלכת היופי השחורה של צרפת", תחרות שעוררה מחלוקת. לה ולבעלה נולדו שני ילדים. נפטרה ב-1 באוגוסט 2023. ביוגרפיה של ז'נבייב דה פונטניי ז'נבייב דה פונטנה, ברשת החברתית אינסטגרם
רות יקירתי (סרט)

רות יקירתי (באנגלית: Dear Ruth) הוא סרט קומדיה אמריקאי משנת 1947, בבימויו של ויליאם ד. ראסל (אנ'), עם ויליאם הולדן, ג'ואן קולדפילד ומונה פרימן בתפקידים הראשיים. התסריט מבוסס על המחזה "רות יקירתי" של נורמן קרסנה שהועלה בהצלחה בברודוויי ב-1944. המחזה הוצג גם בתיאטרון הקאמרי ב-1949 בתרגומו של בנימין תמוז ובבימויו של יוסף מילוא. השנה 1944, משפחת וילקינס גרה בפרבר של ניו יורק האב הארי (אדוארד ארנולד) שהוא שופט, האם אדית (מרי פיליפס) הבת הגדולה רות (ג'ואן קולפילד) והבת המתבגרת מרים (מונה פרימן). מרים היא דעתנית, פועלת למען זכויות נשים ושולחת מכתבים לחיילים בחזית בשם אחותה, כדי להעלות את מצב רוחם. יום אחד מגיע לביתם לוטננט צעיר ונאה בשם ביל סיקרופט (ויליאם הולדן) ושואל על רות. ההורים אינם מכירים אותו וגם לא רות אך עד מהרה מתברר שהוא קבל כ-60 מכתבים מרות וענה עליהם כשבראש כל מכתב שלו נכתב "רות יקירתי". מרים מתוודה בפני בני המשפחה שהיא כתבה את המכתבים. רות קוראת את מכתביו של ביל והם מוצאים חן בעיניה. ביל אומר שבגלל המכתבים האלה הוא ביקש לעבור ללהק מפציצים היות שאחרי 25 הפצצות מקבלים חופשה בת יומיים בארצות הברית. הבעיה היא שרות מאורסת לחבר ותיק שלה בשם אלברט (בילי דה וולף) שהוא פקיד בכיר בבנק שמשום מה לא גויס. לבית המשפחה מגיעה גם מרתה סיקרופט (וירג'יניה וולש) אחותו של ביל שהגיעה לפגוש את ארוסה, סרג'נט צ'אק (קני או'מוריסון) שהוא חברו של ביל. רות מציעה שהיא, בילי, אלברט ומרתה יצאו לטיול בעיר. הם נוסעים ברכבת ובילי ורות מתחמקים מהם. אלברט מנסה לרדוף אחריהם ונכנס לקרון ללא כרטיס וגם מואשם ונקנס.. רות וביל מבלים עד שעשה מאוחרת בעוד שאלברט מחכה להם עצבני בבית המשפחה. ביל מציע נישואים לרות והיא מסכימה. הארי מכין תעודות לשני טקסי נישואים מהירים בבית. הוא משיא לראשונה את מרתה וצ'אק אבל כשרות שומעת שביל לא צריך לחזור לאירופה אלא קיבל הצבה בפלורידה, היא מתחרטת ומבטלת את רצונה להתחתן אתו ומעדיפה את אלברט המרובע אבל הבטוח. אלברט מרוצה ועולה לקומה השנייה כדי לשוחח עם הכומר על סדרי החתונה. באותו זמן מתחרטת רות ומסכימה להינשא לביל. והארי משיא אותם במהירות והם עוזבים את הבית במהירות. כשאלברט יורד למטה הוא מחפש את רות והארי מתכונן לספר לו אך באתו רגע נכנס לדירה חייל נוסף ומחפש את "מיס רות". "רות יקירתי", במסד הנתונים הקולנועיים IMDb (באנגלית) "רות יקירתי", באתר AllMovie (באנגלית) "רות יקירתי", באתר Rotten Tomatoes (באנגלית) "רות יקירתי", במסד הנתונים הקולנועיים KinoPoisk (ברוסית) רות יקירתי, באתר TCM קטע מרות יקירתי, באתר יוטיוב באותו זמן העלה תיאטרון המטאטא את "חיות הנגב באות העירה" שעוסק באותה בעיה - שני בחורים רבים על ליבה של בחורה, אחד חייל גברי ומושך והשני אזרח חלשלוש ולא סימפתי והבחירה שלה ברורה
ונוס ממורבני

ונוס ממורבני (בסלובקית: Moravianska venuša) היא צלמית נשית פרהיסטורית קטנה, שהתגלתה בסלובקיה בתחילת המאה ה-20. הצלמית הייתה קבורה באדמה והתגלתה בעת חריש זמן מה לפני 1930 על ידי האיכר סטפן הולמן-פטרך בפודקוביצה (Podkovica) ליד הכפר מורבני נאד ואהום (Moravany nad Váhom) שבסלובקיה. הצלמית עשויה מניב ממותה ומתוארכת לשנת 22,800 לפני הספירה, כחלק מהתעשייה הגרווטיאנית (Gravettian) (אנ') מהתקופה הפלאוליתית העליונה (Upper Paleolithic) (אנ'). עותק של צלמית ונוס זו נמצאת כיום בתערוכת "טירת ברטיסלבה" במוזיאון הלאומי הסלובקי. ונוס מלוסל מדיה וקבצים בנושא ונוס ממורבני בוויקישיתוף Note: "Venus" is an umbrella term in archaeology for figurines of this type Venus Figurines of the European Paleolithic: Symbols of Fertility or Attractiveness?, Journal of Anthropology, First published: 03 January 2012 https://doi.org/10.1155/2011/569120 A History of Slovakia: The Struggle for Survival by Stanislav J. Kirschbaum, p. 15 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
מירנדה (ירח)

מירנדה הוא הירח הפנימי ביותר מבין ירחיו העיקריים של אורנוס. זמן ההקפה של מירנדה סביב אורנוס הוא 34 שעות, זמן זהה לזמן הסיבוב העצמי שלו, כך שמירנדה נע בהקפה סינכרונית סביב אורנוס. פני השטח של מירנדה ככל הנראה עשויים מקרח מימי, ואלה עוטפים את גופו שצפיפותו נמוכה. גוף זה עשוי מסיליקטים, סלע, מתאן ותרכובות אורגניות אחרות. פני השטח של מירנדה נחצים לאורכם ולרוחבם על ידי קניונים שעומקם מגיע עד לכדי 20 ק"מ. על פני הירח ישנם מבנים גאולוגיים רבים כגון מכתשים ורכסים, ביניהם הצוק הגבוה ביותר במערכת השמש, שגובהו יותר מ-5 ק"מ. מבנים אלו מעידים כי בשלב כלשהו בעברו, הייתה על הירח פעילות אינטנסיבית מבחינה גאולוגית. פעילות גאולוגית זו כנראה הונעה והוזנה על ידי כוחות הגאות (שמתחו את פני הירח כלפי מעלה ומטה וכך נוצר חום), שיוצר אורנוס בכוח משיכתו הגדול, אולם תאוריה נוספת גורסת כי אובייקט שמימי גדול פגע בירח וריסק חלקית את פניו. התמונות היחידות של ירח זה הם מגשושית המחקר וויאג'ר 2 שתצפתה על מירנדה בזמן שחלפה על פני אורנוס בינואר 1986. במהלך חליפה זו החלק הדרומי של הירח היה מופנה לכיוון השמש ורק חלק מהירח היה גלוי. נכון ל-2016 לא מתוכננות גשושיות נוספות לכיוון זה. פסגות מירנדה - פסגות באי אלכסנדר שבאנטארקטיקה מדיה וקבצים בנושא מירנדה בוויקישיתוף מירנדה, באתר אנציקלופדיה בריטניקה (באנגלית) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
צ'רודה

צ'רודה (בהונגרית: Csaroda) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בצ'רודה מספר התושבים נמצא בירידה. כך, בשנת 1990 היה מספר התושבים 679 ובשנת 2020 רק 589 תושבים. יהודים חיו בצ'רודה בתקופות זמן שונות, רבים מתושבי הכפר נרצחו בשואה. מדיה וקבצים בנושא צ'רודה בוויקישיתוף אתר האינטרנט הרשמי של צ'רודה (בהונגרית) נתוני הכפר באתר הלמ"ס ההונגרי תיעוד יהודי צ'רודה שנרצחו בשואה מפקדי האוכלוסין של יהודי הונגריה, 1993
ג'וליאן ריימונד

ג'וליאן ריימונד (באנגלית Julian Raymond) הוא כותב שירים ומפיק מוזיקלי אמריקאי. הוא עבד עם מוזיקאים רבים, כגון Insane Clown Posse, גלן קמבפל, צ'יפ טריק, ג'ניפר נטלס, טיילור סוויפט, פאסטבול, אלברט לי, פליטווד מק, קוטנמאוט קינגס ועוד רבים. ריימונד הפיק הרבה מהאלבומים של להקת צ'יפ טריק. הוא כתב והפיק את השיר "I'm Not Gonna Miss You" לפסקול של הסרט התיעודי "גלן קמבפל: אני אהיה אני" (2014). השיר הועמד בקטגוריית "השיר המקורי הטוב ביותר" בטקס פרסי אוסקר ה-87; המועמדות חולקה עם גלן קמבפל. השיר זכה גם בקטגוריית "שיר הקאנטרי הטוב ביותר" בטקס פרסי הגראמי, וקיבל מועמדות בקטגוריית "השיר הטוב ביותר שנכתב עבור מדיה חזותית". "Im Not Gonna Miss You" (שיר של גלן קמבפל) - מפיק וכותב Bang, Zoom, Crazy, Hello (אלבום של צ'יפ טריק) - מפיק וכותב The Latest (אלבום של צ'יפ טריק) - מפיק וכותב Rockford (אלבום של צ'יפ טריק) - מפיק וכותב "Cold Turkey" (שיר של צ'יפ טריק) - מפיק It's About Time (אלבום של האנק ויליאמס ג'וניור) - מפיק See You There (אלבום של גלן קמפבל) - מפיק, קולות, מהנדס, כותב Ghost on the Canvas (אלבום של גלן קמפבל) - מפיק, קולות, כותב Odd Soul (אלבום של מיוטמאט) - מפיק "Positive Vibes" (שיר של קוטונמאוט קינגס) - מפיק "I Started a Joke" (שיר של הוולפלאורס) - מפיק The Harsh Light of Day (אלבום של פאסטבול) - מפיק All the Pain Money Can Buy (אלבום של פאסטבול) - מפיק Steal This Record (אלבום של מכונות ההתאבדות) - מפיק The Suicide Machines (אלבום של מכונות ההתאבדות) - מפיק Battle Hymns (אלבום של מכונות ההתאבדות) - מפיק Destruction by Definition (אלבום של מכונות ההתאבדות) - מפיק In the Meantime, In Between Time (אלבום של המסיבה) "Rodeo" (שיר של המסיבה) - מפיק וכותב "I Wanna Be Your Boyfriend" (שיר של המסיבה) - מפיק Bigger (אלבום של שוגרלנד; כולל השיר "Babe" בהשתתפות טיילור סוויפט) - מפיק ג'וליאן ריימונד, ברשת החברתית אקס (טוויטר) Julian Raymond | Credits, AllMusic (באנגלית) Bob Doerschuk, Cheap Trick: 'We don't want to do wimp versions of ourselves', USA TODAY (באנגלית אמריקאית) Sterling WhitakerPublished: February 22, 2015, Tim McGraw Pays Tribute to Glen Campbell at 2015 Oscars, Taste of Country (באנגלית) Scott ShetlerPublished: February 8, 2015, Glen Campbell Wins 2015 Grammy Award for Best Country Song, The Boot (באנגלית)
MIL-STD-704

MIL-STD-704 או בכותרת שמו "Aircraft Electrical Power Characteristics", הוא תקן של צבא ארצות הברית, המגדיר ממשק חשמלי סטנדרטי בין כלי טיס צבאי והציוד או שאר רכיבים או ציוד היקפי. תקן זה מכסה נושאים כמו מתח, תדר, פאזה, מקדם הספק, ריפל חשמלי, זרם מקסימלי, רעש חשמלי ותנאים לא תקינים (מתח יתר ומתח נמוך), עבור מערכות AC וגם DC. מכשירים שעומדים בתקן זה צריכים לעמוד גם בתקן MIL-STD-461. תקן MIL-STD-704F - מהדורה נוכחית F (03-2004) תקני MIL-STD-704 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
פרנילה מונסון קולט

פרנילה מונסון קולט (בשוודית: Pernilla Månsson Colt; נולדה ב-23 בדצמבר 1966) היא עיתונאית ומנחת טלוויזיה שוודית. קולט נולדה בעיר ארברו שבשוודיה. בגיל 16 החלה לעבוד בתחנת רדיו מקומית בעיר שלה, בגיל 24 עברה לעבוד ברשת השידור הציבורית השוודית. ב-1995 הנחתה את המלודיפסטיבלן וגם סיפקה פרשנות לטלוויזיה השוודית עבור תחרות האירוויזיון, ב-1998 ביצעה בשנית את שני תפקידים אלו, היא הייתה גם פרשנית אירוויזיון 2000 שנערך בסטוקהולם. ב-2009 החלה להפיק את התוכנית "Antikrundan" במסגרתה מבקרים ברחבי שוודיה ומומחים לענתיקות מביאים לאנשים את שווי הפריטים בו הם מחזיקים. במסגרת אירוויזיון 2013 שהתארח במאלמה הנחתה את טקס הגרלת מיקום השירים בחצי הגמר שנערך בבית עיריית מאלמה ואת אירוע פתיחת האירוויזיון מבית האופרה של מאלמה. היא בעלת טור בעיתון "Drömhem & Trädgård". היא נשואה למוזיקאי סטלאן קולט ולה שני בנים. מדיה וקבצים בנושא פרנילה מונסון קולט בוויקישיתוף פרנילה מונסון קולט, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עיריית בת ים

עיריית בת ים היא גוף השלטון המקומי, במעמד של עירייה, האחראי לניהולה השוטף של העיר בת ים. ככל רשות מקומית, עוסקת עיריית בת ים בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה. בדצמבר 1936 הוכרזה בית וגן כמועצה מקומית. שטחה עמד על כ-3500 דונם והוא כלל בתוכו בנוסף לבת ים את שכונות מנורה ב', הכשרת היישוב, עולי פולין ו"בית וגן המורחבת" שהוקמו מסביב לבית וגן. בתוך שטח המועצה נכלל גוש של 370 דונם שחלקו היה בבעלות ערבית. בית וגן המורחבת - שני גושים מדרום לבית וגן ששווקו על ידי חברה פרטית על סמך סמיכותם לבית וגן. עולי פולין מנורה ב' הכשרת היישוב אתר האינטרנט הרשמי של עיריית בת ים עיריית בת ים, ברשת החברתית פייסבוק מועצה מקומית בבית וגן, דבר, 19 בינואר 1937 המכיר אתה את בת ים?, דבר, 15 ביוני 1938 בת ים לא תוותר על שום שטח מאדמתה, הצופה, 7 באפריל 1938 זוהי בית וגן המורחבת, דבר, 7 באוגוסט 1935 מפעל בית וגן המורחבת, דואר היום, 1 במאי 1936 ערך זה הוא קצרמר בנושא פוליטיקה ובנושא יישובים בישראל. אתם מוזמנים לתרום לוויקיפדיה ולהרחיב אותו.
ארנסט שיבר

ארנסט שיבר (בגרמנית: Ernst Schiever;‏ 23 במרץ 1844, הנובר – הנובר, 1915) היה כנר גרמני, חבר ברביעיית יואכים. ארנסט שיבר נולד בהנובר שבגרמניה ולמד שם אצל יוזף יואכים בין השנים 1860–1864. בין השנים 1868–1869, שימש כמנהל רביעיית מולר (אנ'). בשנת 1869 עבר לברלין, שם היה בתפקיד כינור שני ברביעיית יואכים והחל ללמד בבית הספר הגבוה למוזיקה בברלין. במקביל, הוא הקים רביעיית מיתרים משלו בהשתתפות הרמן פרנקה, לאונרד וולף (רו') ורוברט האוסמן. בשנת 1877 הוא תפס לזמן קצר את מקומו של המנצח בתזמורת גטבורג. משנת 1878 הוא חי ועבד בליברפול. הוא שיתף פעולה הרבה עם המנצח הנס ריכטר, הופיע כמלווה שלו הן בקונצרטים של תזמורת האלה והן במה שמכונה "ריכטר קונצרטים" בפסטיבל המוזיקה בלונדון ולעיתים החליף את ריכטר בעמדת המנצח. הוא עמד בראש רביעיית מיתרים שכללה את אלפרד רוס, קרל קורבואה (רו'), וולטר האטון (רו'). בשנת 1911 פרש מהרביעייה וחזר לגרמניה. לארנסט שיבר היה כינור ליפינסקי משנת 1742 באורך 35.3 ס"מ של ג'וזפה גוארנרי. מידע כללי על שיבר מידע על שיבר במילון גרוב למוזיקה ארנסט שיבר, כינור ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מחסה סרג'נטו קאבראל

מחסה סרג'נטו קאבראל (באנגלית: Sargento Cabral Refuge) הוא מחסה אנטארקטי ארגנטינאי, הממוקם בלשון היבשה נקודת פיט, בחוף הדרומי של חצי האי טריניטי, בצפון חצי האי האנטארקטי, בארץ גרהאם שבאנטארקטיקה. המחסה הוקם על ידי צבא ארגנטינה. המחסה הוא אחת מ-18 המחסות המשמשים את בסיס המחקר אספרנסה, המופעל על ידי צבא ארגנטינה (שאחראי על התחזוקה והתפעול של המחסות). המחסה נחנך ב-18 בספטמבר 1964, כחלק מהתוכנית האנטארקטית הארגנטינית שחקרה את אנטארקטיקה בעונת המחקר (הקיץ האנטארקטי) 1964–1965. המחסה נקרא על שמו של חואן באטיסטה קאבראל (Juan Bautista Cabral), שנפל במהלך קרב סן לורנזו במלחמת העצמאות של ארגנטינה, בעת שסייע לקולונל דון חוסה דה סן מרטין, בעת שסוסו של דה סן מרטין נפל לאש האויב. בסיס אספרנסה - אתר רשמי מחסה הוא מבנה המיועד להגן על צוותי מחקר ממזג אוויר קשה פתאומי, או בעת מנוחת לילה בזמן מחקר בו הצוות שוהה במרחק מהבסיס. המחסות המופעלים על ידי בסיס אספרנסה מידע היסטורי באתר ממשלת ארגנטינה
נקודת פיט (אנטארקטיקה)

נקודת פיט (באנגלית: Pitt Point) הוא לשון יבשה מצוקית, בחוף הדרומי של חצי האי טריניטי, בחצי האי האנטארקטי, בארץ גרהאם שבאנטארקטיקה. גובהו של המצוק 90 מטרים מעל פני הים. המצוק ממוקם בצידו הדרומי של שפכו של קרחון ויקטורי. המצוק מהווה את הקצה הצפון מזרחית של פתחו של מפרצון צ'ודומיר. על לשון היבשה ממוקם מחסה סרג'נטו קאבראל, שהוקם ב-18 בספטמבר 1964. לשון היבשה מופתה לראשונה על ידי סקר שטחי חסות איי פוקלנד, בהתבסס על סקר שנערך על ידי סוקרים שיצאו ממפרץ התקווה באוגוסט 1945. לשון היבשה נקראת על שמו של קי. איי. ג'יי. פיט (K.A.J. Pitt), שהיה רב החובל של הספינה פיצרוי (Fitzroy), אשר שימשה את סקר שטחי חסות איי פוקלנד. • Žák, J., Soejono, I., Janoušek, V., & Venera, Z. (2012), Magnetic fabric and tectonic setting of the Early to Middle Jurassic felsic dykes at Pitt Point and Mount Reece, eastern Graham Land, Antarctica, Antarctic Science, 24(1), 45-58. doi:10.1017/S0954102011000599 • Defense Mapping Agency 1992, Sailing Directions (planning Guide) and (enroute) for Antarctica, P 278 נקודת פיט באתר הסקר הגאולוגי של ארצות הברית נקודת פיט באתר הגאזט האנטארקטי של ממשלת אוסטרליה נקודת פיט באתר הגאזט האנטארקטי המשווה SCAR של ממשלת אוסטרליה נקודת פיט באתר mindat נתוני זריחת/שקיעת שמש/ירח עדכניים עבור נקודת פיט מזג אוויר נוכחי עדכני בנקודת פיט תחזית מזג אוויר עדכנית ארוכת טווח עבור נקודת פיט נתוני מזג אוויר היסטוריים עבור נקודת פיט סטטיסטיקות מזג אוויר עבור נקודת פיט מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
נקודת פיט

האם התכוונתם ל... אנטארקטיקה נקודת פיט (אנטארקטיקה) – לשון יבשה בחצי האי טריניטי שבאנטארקטיקה קנדה נקודת פיט (קולומביה הבריטית) – לשון יבשה באזור סטיקיין בצפון פרובינציית קולומביה הבריטית שבקנדה ארצות הברית נקודת פיט (אלסקה) – לשון יבשה הפונה לים בופור בצפון מדינת אלסקה שבארצות הברית